
Қазақстан Республикасы Қаржы министрінің 2018 жылғы 21 ақпандағы 
№ 259 «Сыныптауыштарды бекіту туралы» бұйрығына өзгерістер мен толықтырулар енгізу туралы


БҰЙЫРАМЫН:
1. Қазақстан Республикасы Қаржы министрінің 2018 жылғы 21 ақпандағы № 259 «Сыныптауыштарды бекіту туралы» бұйрығына (Нормативтік құқықтық актілерді мемлекеттік тіркеу тізілімінде № 16512 болып тіркелген) мынадай өзгерістер мен толықтырулар енгізілсін:
1-тармақта:
4. тармақша мынадай редакцияда жазылсын:
«4) осы бұйрыққа 4-қосымшаға сәйкес төлем тәсілдерінің сыныптауышы;»;
мынадай мазмұндағы 4-1) тармақшамен толықтырылсын:
«4-1) осы бұйрыққа 4-1-қосымшаға сәйкес сыртқы экономикалық мәміле ерекшеліктерінің сыныптауышы;»;
көрсетілген бұйрыққа 4-қосымша осы бұйрыққа 1-қосымшаға сәйкес жаңа редакцияда жазылсын;
осы бұйрыққа 2-қосымшаға сәйкес 4-1-қосымшамен толықтырылсын.
	2. Қазақстан Республикасы Қаржы министрлігінің Мемлекеттік кірістер комитеті Қазақстан Республикасының заңнамасында белгіленген тәртіппен:
1) осы бұйрықтың көшірмесін қазақ және орыс тілдерінде Қазақстан Республикасы нормативтік құқықтық актілерінің эталондық бақылау банкіне ресми жариялау және енгізу үшін Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» шаруашылық жүргізу құқығындағы республикалық мемлекеттік кәсіпорнына жіберілуін;
2) осы бұйрық ресми жарияланғаннан күнінен кейін Қазақстан Республикасы Қаржы министрлігінің интернет-ресурсында оның орналастырылуын қамтамасыз етсін.
3. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

